33.		Žaloba na prevod práv priemyslového vzoru
			(§ 476 – 488 OZ)
Okresný súd
Hviezdoslavova ul. č. 28, 010 59 Žilina
Žalobca:	INTACT, a.s., Martin, Modrá ul. č. 5,  IČO, DIČ, IČ DPH
	zastúpená Mgr. Tomášom Čiernym, predsedom predstavenstva,
	zapísaná v obchodnom registri Okresného súdu v Žiline, odd., vl. č. ............
Žalovaný: 	INPROP, spol. s r.o., Žilina, Hlavná ul. č. 15, IČO, DIČ, IČ DPH
	zastúpená Ing. Petrom Zeleným, konateľom,
	zapísaná v obchodnom registri Okresného súdu v Žiline, odd., vl. č. ............
Vec:	Žaloba na prevod práv priemyslového vzoru podniku
I.
Dňa 1. 9. 2022 bola uzavretá zmluva o predaji podniku. V tejto zmluve sa žalovaný ako predávajúci v súlade so schváleným projektom zaviazal previesť na žalobcu ako kupujúceho vlastnícke právo k spoločnosti INPROP, s.r.o. so sídlom v Žiline, Hlavná ul. č. 15 v hodnote 200 000 eur (slovom dvestotisíc eur). Zmluva nadobudla účinnosť dňa 1. 4. 2023.
Dôkaz:
–	Zmluva o predaji podniku zo dňa 1. 9. 2022
II.
Dňa 30. 9. 2022 žalobca ako kupujúci na základe uvedenej zmluvy od žalovaného ako predávajúceho fakticky prevzal podnik a od 1. 10. 2022 prevádzkuje v tomto podniku podnikateľskú činnosť, ktorá v súlade s osvedčením o živnostenskom podnikaní nadväzuje na doterajší výrobný program, ktorý bol v podniku realizovaný. Pri svojej podnikateľskej a obchodnej činnosti žalovaný žalobcu ubezpečil, že pre podnik, ktorý bol predmetom zmluvy, je na Úrade priemyslového vlastníctva v Banskej Bystrici zapísaný priemyslový vzor č. j. 381/15, na ktorý bol podniku dňa 1. 12. 2015 vydaný patent č. 35a s dobou platnosti do 31. 12. 2025. Tento patent však nebol obsiahnutý v zmluve o predaji podniku.
Dôkaz:
–	Zmluva o predaji podniku
–	Dokumentácia Úradu priemyselného vlastníctva
III.
Na základe tejto skutočnosti v súlade s ustanovením § 479 ods. 1 Obch. zákonníka vyzval žalobca doporučeným listom zo dňa 1. 10. 2022 žalovaného na odovzdanie patentu a celej dokumentácie vzťahujúcej sa na priemyslový vzor s tým, že podľa citovanej úpravy toto právo na základe zmluvy o predaji podniku prešlo na žalobcu. Faxom zo dňa 5. 10. 2022 žalovaný oznámil žalobcovi, že právo na priemyslový vzor nebolo predmetom predaja, pretože predávajúci licenčnou zmluvou zo dňa 15. 3. 2022 previedol priemyslový vzor na spoločnosť UNIMAX, a.s. Platanová ul. č. 30, Bratislava.
Dôkaz:
–	Fax žalovaného zo dňa 5. 10. 2022
IV.
Nakoľko žalobca pokračuje v podnikateľskej činnosti, ktorá bola prevádzkovaná podnikom, ku ktorému nadobudol vlastnícke práva a na ktorú sa vzťahuje priemyslový vzor, a žalovaný nedoložil prevod tohto priemyslového vzoru na iný subjekt, žalobca žiada, aby Okresný súd v Žiline vydal tento
rozsudok
Žalobca nadobúda ku dňu 1. 9. 2022 právo k priemyslovému vzoru zapísanému na Úrade priemyselného vlastníctva v Banskej Bystrici pod č. 381/15 a patent č. 35a.
Žalovaný je povinný do 3 dní od nadobudnutia právoplatnosti tohto rozsudku odovzdať žalobcovi všetku technickú dokumentáciu k priemyslovému vzoru č. 381/15 a v tej istej lehote zaplatiť žalobcovi trovy súdneho konania, pozostávajúce zo zaplateného súdneho poplatku a z trov právneho zastúpenia.
V Žiline dňa 1. 2. 2023	podpis žalobcu
Poznámka
Zmluvou o predaji podniku prechádzajú všetky práva a záväzky, ktoré sa viažu na predávaný podnik. 
Týka sa to aj práv z priemyselného vlastníctva. Z uvedeného vyplýva, že ak právo z priemyselného vlastníctva nie je osobitným spôsobom upravené v zmluve o predaji podniku, prechádza na kupujúceho aj toto právo.